עת שערי רצון
עת שערי רצון להפתח,; יום אהיה כפי לאל שוטח,; אנא זכר נא לי ביום הוכח; עוקד והנעקד והמזבח!; באחרית נסה בסוף העשרה:; 'הבן אשר נולד לך משרה,; אם נפשך בו עד מאד נקשרה,; קום, העלהו לי לעולה ברה; אל הר אשר כבוד לך זורח'.; עוקד והנעקד והמזבח!; אמר לשרה: 'כי חמודך יצחק; גדל ולא למד עבודת שחק,; אלך ואורהו אשר לו אל חק'.; אמרה: 'לכה אדון, אבל אל תרחק'.; ענה: 'יהי לבך באל בוטח'.; עוקד והנעקד והמזבח!; הלכו שניהם לעסק במלאכה.; ויענה יצחק לאביו ככה:; 'אבי, ראה אש ועצי מערכה.; איה, אדוני, שה אשר כהלכה?; האת ביום זה דתך שוכח?'; עוקד והנעקד והמזבח!; הכין עצי עולה באון וחיל,; ויעקד יצחק כעקדו איל,; ויהי מאור יומם בעינם ליל,; והמון דמעיו נוזלים בחיל.; עין במר בוכה ולב שמח.; עוקד והנעקד והמזבח!; שיחו לאמי כי ששונה פנה.; הבן אשר ילדה לתשעים שנה; היה לאש ולמאכלת מנה.; אנה אבקש לה מנחם, אנה?; צר לי לאם תבכה ותתיפח!; עוקד והנעקד והמזבח!; ויהמו כל מלאכי מרכבה,; אופן ושרף שואלים בנדבה,; מתחננים לאל בעד שר צבא:; 'אנא, תנה פדיום וכפר הבה,; אל נא יהי עולם בלא ירח'.; עוקד והנעקד והמזבח!; אמר לאברהם אדון שמים:; 'אל תשלחה יד אל שליש אורים!; שובו לשלום, מלאכי מחנים.; יום זה זכות לבני ירושלים,; בו שערי רחמים אני פותח'.; עוקד והנעקד והמזבח!; 